ওবেইদ সিদ্দিকী
ওবেইদ সিদ্দিকী এফআরএস (৭ জানুয়ারি ১৯৩২ - ২৬ জুলাই ২০১৩) ছিলেন একজন ভারতীয় জাতীয় গবেষণা অধ্যাপক এবং টাটা ইনস্টিটিউট অফ ফান্ডামেন্টাল রিসার্চ (টিআইএফআর) ন্যাশনাল সেন্টার ফর বায়োলজিক্যাল সায়েন্সেসের প্রতিষ্ঠাতা-পরিচালক। তিনি ড্রসোফিলার বংশাণুবিজ্ঞান এবং স্নায়ুবিজ্ঞান ব্যবহার করে আচরণগত নিউরোজেনেটিক্সের ক্ষেত্রে গুরুত্বপূর্ণ অবদান রাখেন। তার কাজের স্বীকৃতিস্বরূপ তিনি ১৯৮৪ সালে পদ্মভূষণ এবং ২০০৬ সালে পদ্মবিভূষণ লাভ করেন।